*Projekts*

**Latvijas Republikas Ministru kabinets**

2017. gada \_\_\_. \_\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_.§)

Kārtība, kādā kredītiestāde, krājaizdevu sabiedrība un maksājumu pakalpojumu sniedzējs sniedz informāciju kontu reģistram un kontu reģistra informācijas lietotāji saņem kontu reģistra informāciju

Izdoti saskaņā ar Kontu reģistra likuma 5.panta desmito daļu un 8.panta otro daļu

1. **Vispārīgais jautājums**
2. Noteikumi nosaka:
   1. kārtību un formu, kādā kredītiestādes, krājaizdevu sabiedrības un maksājumu pakalpojumu sniedzēji (turpmāk- ziņu sniedzēji) iesniedz iekļaušanai kontu reģistrā (turpmāk - reģistrs) ziņas par pieprasījuma noguldījumu un maksājumu kontiem;
   2. kārtību, kādā reģistra informācijas lietotāji (turpmāk- reģistra lietotāji) pieprasa un saņem un reģistra pārzinis atsakās sniegt reģistrā iekļautās ziņas;
   3. kārtību, kādā reģistra pārzinis pārbauda reģistra informācijas lietotāju darbības atbilstību reģistra darbību regulējošu normatīvo aktu prasībām;
   4. reģistra informācijas lietotāja saņemamās elektroniskās informācijas apjomu un glabāšanas kārtību.
3. **Kārtība, kādā ziņu sniedzējs iesniedz ziņas iekļaušanai reģistrā**
4. Ziņas iekļaušanai kontu reģistrā sniedz Kontu reģistra likuma 5.panta pirmajā daļā noteiktie ziņu sniedzēji.
5. Ziņu sniedzēji sniedz reģistram ziņas, ievērojot Extensible Markup Language (turpmāk – XML) shēmas struktūru.
6. Valsts ieņēmumu dienests publicē šo noteikumu 3.punktā noteikto XML shēmas struktūru Valsts reģionālās attīstības aģentūras pārziņā esošajā Valsts informācijas sistēmu savietotāja XML shēmu katalogā.
7. Valsts ieņēmumu dienests publicē valsts informācijas sistēmu savietotāja datu izplatīšanas tīkla Valsts ieņēmumu dienesta kanāla nosaukumu Valsts ieņēmumu dienesta mājas lapā internetā.
8. Ja Valsts ieņēmumu dienests veic izmaiņas šo noteikumu 4.punktā minētajā XML shēmas struktūrā, Valsts ieņēmumu dienests publicē jaunu XML shēmas struktūru Valsts reģionālās attīstības aģentūras pārziņā esošajā valsts informācijas sistēmu savietotāja XML shēmu katalogā ne vēlāk kā divus mēnešus pirms izmaiņu spēkā stāšanās.
9. Ziņu sniedzēji sniedz reģistram ziņas vienā vai vairākos ziņojumos.
10. Ziņu sniedzējs, sniedzot reģistram ziņas, norāda katrai ziņai unikālo identifikatoru. Ziņa, kurai norādāms unikālais identifikators, ir informācija par fiziskas vai juridiskas personas kontu un ar šo kontu saistītā informācija.
11. Ja ziņu sniedzējs konstatē, ka iepriekš sniegtā ziņa satur no reģistra dzēšamu informāciju par konta turētāju, ziņu sniedzējs sniedz šo ziņu atkārtoti, un norāda iepriekš sniegtās ziņas, kas saturēja dzēšamu informāciju par konta turētāju, unikālo identifikatoru un pazīmi “Dzēsts”.
12. Ja ziņu sniedzējs konstatē, ka iepriekš sniegtā ziņa satur kļūdainu informāciju par konta turētāju, ziņu sniedzējs sniedz reģistram labotu ziņu un norāda iepriekš sniegtās ziņas, kas satur kļūdainu informāciju par kontu turētāju unikālo identifikatoru un pazīmi “Labots”.
13. Ja ziņu sniedzējs konstatē, ka iepriekš sniegtā ziņa satur kļūdainu informāciju par konta numuru, ziņu sniedzējs sniedz reģistram šo ziņu atkārtoti un norāda iepriekš sniegtās ziņas, kas satur kļūdainu informāciju par konta numuru, unikālo identifikatoru un pazīmi “Dzēsts”, un sniedz reģistram labotu ziņu un norāda šai ziņai jaunu unikālo identifikatoru.
14. Ziņu sniedzējs un Valsts ieņēmumu dienests kā reģistra pārzinis nodrošina valsts informācijas sistēmu savietotāja datu izplatīšanas tīklā savu ievietoto un saņemto datu dzēšanu piecu darba dienu laikā no datu ievietošanas vai saņemšanas brīža, lai nepieļautu Valsts informācijas sistēmu savietotāja datu izplatīšanas tīkla kanālu pārpildīšanu.
15. Ziņu sniedzēji patstāvīgi pieslēdzas Valsts reģionālās attīstības aģentūras valsts informācijas sistēmu savietotāja datu izplatīšanas tīklam un izmanto to ziņu sniegšanai reģistram saskaņā ar valsts informācijas sistēmu savietotāja lietošanas kārtību.
16. Ziņu sniedzēji pieprasa Valsts reģionālās attīstības aģentūrai valsts informācijas sistēmu savietotāja datu izplatīšanas tīkla vides lietotāja tiesības saskaņā ar datu izplatīšanas tīkla vides lietotāja tiesību pieprasījuma veidlapām, kas ir publicētas Valsts reģionālās attīstības aģentūras pārziņā esošajā mājas lapā internetā. Valsts reģionālās attīstības aģentūra piecu darba dienu laikā izskata pieprasījumu un paziņo par valsts informācijas sistēmu savietotāja datu izplatīšanas tīkla vides lietotāja tiesību piešķiršanu, nosūtot paziņojumu par valsts informācijas datu izplatīšanas tīkla vides lietotāja tiesību piešķiršanu uz ziņu sniedzēja valsts reģionālajai attīstības aģentūrai iepriekš ar papīra dokumenta vai elektroniska dokumenta starpniecību paziņoto elektroniskā pasta adresi. Ziņu sniedzējs pēc paziņojuma saņemšanas par valsts informācijas datu izplatīšanas tīkla vides lietotāja tiesību piešķiršanu rakstveidā vai ar elektroniski parakstīta dokumenta starpniecību paziņo Valsts ieņēmumu dienestam elektroniskā pasta adresi, uz kuru ir nosūtāms Valsts ieņēmumu dienesta paziņojums par pieslēgšanās pieprasījuma apstiprināšanu Valsts informācijas sistēmu savietotāja datu izplatīšanas tīkla Valsts ieņēmumu dienesta kanālam.
17. Pēc valsts informācijas sistēmu savietotāja datu izplatīšanas tīkla vides lietotāja tiesību piešķiršanas ziņu sniedzējs veic pieslēgšanās pieprasījumu valsts informācijas sistēmu savietotāja datu izplatīšanas tīkla Valsts ieņēmumu dienesta kanālam, par ko Valsts ieņēmumu dienests saņem automātisku paziņojumu.
18. Valsts ieņēmumu dienests piecu darba dienu laikā no šo noteikumu 15.punkta minētā automātiskā paziņojuma saņemšanas paziņo par pieslēgšanās pieprasījuma apstiprināšanu, nosūtot paziņojumu par pieslēgšanās pieprasījuma apstiprināšanu valsts informācijas sistēmu savietotāja datu izplatīšanas tīkla Valsts ieņēmumu dienesta kanālam uz ziņu sniedzēja Valsts ieņēmumu dienestam saskaņā ar šo noteikumu 14.punktu paziņoto elektroniskā pasta adresi.
19. Valsts reģionālās attīstības aģentūra, izņemot plānotos un neplānotos pārtraukumus valsts informācijas sistēmu savietotāja datu izplatīšanas tīkla darbībā, nodrošina valsts informācijas sistēmu savietotāja datu izplatīšanas tīkla darbību nepārtrauktā režīmā. Par plānotiem pārtraukumiem Valsts reģionālās attīstības aģentūra paziņo Valsts ieņēmumu dienestam un ziņu sniedzējiem uz ziņu sniedzēja Valsts reģionālās attīstības aģentūrai saskaņā ar šo noteikumu 14.punktu paziņoto elektroniskā pasta adresi ne vēlāk kā piecas darba dienas iepriekš. Ja valsts informācijas sistēmu savietotāja datu izplatīšanas tīkla darbība tiek pārtraukta, ziņu sniedzējs ziņu sniegšanu atjauno ne vēlāk kā divu darba dienu laikā pēc Valsts informācijas sistēmu savietotāja datu izplatīšanas tīkla darbības atjaunošanas.
20. Valsts informācijas sistēmu savietotāja datu izplatīšanas tīkla darbība nepārtrauktā režīmā nozīmē tā pieejamību:
    1. darba dienās, darba laikā no 8:30 līdz 17:00 – 99% mēnesī;
    2. pārējā laikā – 97 % mēnesī.
21. **Kārtība, kādā reģistra lietotāji pieprasa un saņem ziņas no reģistra, reģistra pārzinis atsakās sniegt reģistrā iekļautās ziņas, pārbauda reģistra informācijas lietotāju darbības atbilstību reģistra darbību regulējošu normatīvo aktu prasībām, un glabā elektronisko informāciju**
22. Kontu reģistra likuma 6.panta pirmajā daļā minētajiem reģistra lietotājiem reģistra pārzinis izsniedz un reģistra lietotāji saņem reģistrā iekļautās ziņas Kontu reģistra likuma 6.panta pirmajā daļā minētā mērķa sasniegšanai šādā apjomā:
    1. Noziedzīgi iegūtu līdzekļu legalizēšanas novēršanas dienestam, operatīvās darbības subjektiem, izmeklēšanas iestādēm, Finanšu un kapitāla tirgus komisijai, prokuratūrai, tiesām, Valsts ieņēmumu dienestam, Korupcijas novēršanas un apkarošanas birojam, zvērinātiem tiesu izpildītājiem:

19.1.1.  par ziņu sniedzēju, kurā atvērts pieprasījuma noguldījuma vai maksājumu konts, — nosaukums, reģistrācijas numurs;

* + 1. par konta turētāju — fizisko personu, kas ir Latvijas Republikas rezidents, — vārds, uzvārds, personas kods, konta numurs, konta atvēršanas un slēgšanas datums;
    2. par konta turētāju — fizisko personu, kas ir Latvijas Republikas nerezidents, — vārds, uzvārds, dzimšanas datums, personu apliecinoša dokumenta numurs un izsniedzējas valsts nosaukums, konta numurs, konta atvēršanas un slēgšanas datums;
    3. par konta turētāju — juridisko personu, kas ir Latvijas Republikas rezidents vai nerezidenta pastāvīgā pārstāvniecība Latvijā, — nosaukums, reģistrācijas numurs, konta numurs, konta atvēršanas un slēgšanas datums;
    4. par konta turētāju — juridisko personu, kas ir Latvijas Republikas nerezidents, — nosaukums, reģistrācijas numurs, reģistrācijas valsts nosaukums, konta numurs, konta atvēršanas un slēgšanas datums;
  1. zvērinātiem notāriem, bāriņtiesām:
     1. par ziņu sniedzēju, kurā atvērts pieprasījuma noguldījuma vai maksājumu konts, — nosaukums, reģistrācijas numurs;
     2. par konta turētāju — fizisko personu, kas ir Latvijas Republikas rezidents, — vārds, uzvārds, personas kods, konta numurs, konta atvēršanas un slēgšanas datums;
     3. par konta turētāju — fizisko personu, kas ir Latvijas Republikas nerezidents, — vārds, uzvārds, dzimšanas datums, personu apliecinoša dokumenta numurs un izsniedzējas valsts nosaukums, konta numurs, konta atvēršanas un slēgšanas datums;
  2. Latvijas Bankai:
     1. apkopotas ziņas par pārskata periodā atvērtu un slēgtu kontu skaitu, par atvērtu kontu skaitu, kas nav slēgti uz pārskata perioda beigām;
     2. par fizisku un juridisku personu - Latvijas Republikas rezidentu vai nerezidenta pastāvīgo pārstāvniecību Latvijā - atvērtu kontu skaitu, kas nav slēgti uz pārskata perioda beigām;
     3. par fizisku un juridisku personu- Latvijas Republikas rezidentu vai nerezidenta pastāvīgo pārstāvniecību Latvijā - skaitu, kam ir atvērti konti, kas nav slēgti uz pārskata perioda beigām. Skaitus sagatavo sadalījumā pēc iestādes, kurā ir atvērts vai slēgts konts, nosaukuma un reģistrācijas numura, ziņu sniedzēja veida (kredītiestāde, krājaizdevu sabiedrība vai maksājumu iestāde), konta turētāja personas veida (fiziska vai juridiska persona);
     4. par fizisku un juridisku personu- Latvijas Republikas nerezidentu- skaitu, kam ir atvērti konti, kas nav slēgti uz pārskata perioda beigām. Skaitus sagatavo sadalījumā pēc iestādes, kurā ir atvērts vai slēgts konts, nosaukuma un reģistrācijas numura, ziņu sniedzēja veida (kredītiestāde, krājaizdevu sabiedrība vai maksājuma iestāde), konta turētāja personas veida (fiziska vai juridiska persona), kontu turētāja, kas ir Latvijas Republikas nerezidents, rezidences valsts nosaukuma, konta veida (pieprasījuma noguldījuma vai maksājumu konts).

1. Reģistra lietotājs izveido iekšējās kontroles sistēmu, kas nodrošina fizisko personu datu aizsardzības normatīvo aktu prasību ievērošanu, ziņu pieprasīšanu no reģistra un ziņu izmantošanu Kontu reģistra likuma 6.panta pirmajā daļā minētā mērķa sasniegšanai.
2. Latvijas Banka un bāriņtiesas pieprasa un saņem ziņas no reģistra tiešsaistes režīmā, izmantojot Valsts ieņēmumu dienesta elektroniskās deklarēšanas sistēmu.
3. Noziedzīgi iegūtu līdzekļu legalizācijas novēršanas dienests, operatīvās darbības subjekti, izmeklēšanas iestādes, Finanšu un kapitāla tirgus komisija, Valsts ieņēmumu dienests kā reģistra lietotājs, tiesas, prokuratūra, Korupcijas novēršanas un apkarošanas birojs, zvērināti tiesu izpildītāji, zvērināti notāri – pieprasa un saņem ziņas no reģistra tiešsaistes režīmā, izmantojot tīmekļa pakalpes, ievērojot XML shēmas struktūru.
4. Noziedzīgi iegūtu līdzekļu legalizācijas novēršanas dienests, operatīvās darbības subjekti, izmeklēšanas iestādes, Finanšu un kapitāla tirgus komisija, tiesas, prokuratūra, Korupcijas novēršanas un apkarošanas birojs, zvērināti tiesu izpildītāji, zvērināti notāri, Latvijas Banka nosūta informāciju ar papīra dokumenta vai elektroniska dokumenta starpniecību Valsts ieņēmumu dienestam, paziņojot:
   1. reģistra lietotāja nosaukumu un reģistrācijas numuru;
   2. atbildīgās personas vārdu, uzvārdu, personas kodu.
5. Valsts ieņēmumu dienests kā reģistra lietotājs ar rīkojumu nosaka atbildīgās personas, norādot atbildīgās personas vārdu, uzvārdu, personas kodu.
6. Valsts ieņēmumu dienests kā reģistra pārzinis publicē šo noteikumu 22.punktā minēto XML shēmas struktūru Valsts ieņēmumu dienesta mājas lapā internetā.
7. Ja Valsts ieņēmumu dienests veic izmaiņas šo noteikumu 22.punktā minētajā XML shēmas struktūrā, Valsts ieņēmumu dienests publicē jaunu XML shēmas struktūru Valsts ieņēmumu dienesta mājas lapā internetā ne vēlāk kā divus mēnešus pirms izmaiņu spēkā stāšanās.
8. Pēc šo noteikumu 22.punktā minētā reģistra lietotāja pieprasījuma Valsts ieņēmumu dienests izsniedz reģistra sistēmas dokumentāciju, kurā ir aprakstīts Valsts ieņēmumu dienesta risinājums ziņu saņemšanai no reģistra tiešsaistes režīmā, izmantojot tīmekļa pakalpes (turpmāk- VID risinājums), un šī risinājuma izmantošanas priekšnosacījumi, saskaņā ar kuriem reģistra lietotājam jāveic nepieciešamie reģistra lietotāja informācijas sistēmas pielāgošanas darbi integrācijai ar VID risinājumu ziņu saņemšanai.
9. Šo noteikumu 22.punktā minētais reģistra lietotājs pieprasa un saņem ziņas no reģistra pēc tam, kad ir veikti un notestēti visi reģistra lietotāja informācijas sistēmas un VID risinājuma savstarpējās integrācijas darbi, kuru rezultātu apstiprina abpusēji saskaņots testēšanas akts. 10 darba dienu laikā pēc tam, kad ir veikti un notestēti minētie darbi, reģistra lietotājs un Valsts ieņēmumu dienests elektroniski saskaņo testēšanas aktu. Reģistra lietotājs un Valsts ieņēmumu dienests ne vēlāk kā piecu darba dienu laikā pirms reģistra lietotāja nepieciešamo reģistra lietotāja informācijas sistēmas pielāgošanas darbu uzsākšanas paziņo elektroniskā pasta adresi, ar kuras starpniecību tiek saskaņots Valsts ieņēmumu dienesta un reģistra lietotāja savstarpējs testēšanas akts, kā arī personas, kuras ir pilnvarotas to saskaņot, ja tās atšķiras no šo noteikumu 23.punktā minētajām personām.

1. Šo noteikumu 22.punktā minētais reģistra lietotājs iesniedz Valsts ieņēmumu dienestam piekļuves tiesību pieprasījumu ziņu saņemšanas testa vidē, nosūtot to uz saskaņā ar šo noteikumu 28.punktu Valsts ieņēmumu dienestam paziņoto elektronisko pastu, un norādot:
   1. reģistra lietotāja nosaukumu un reģistrācijas numuru;
   2. reģistra lietotāja informācijas sistēmas tīkla pieslēguma adresi;
   3. atbildīgās personas vārdu, uzvārdu, personas kodu.
2. Valsts ieņēmumu dienests piecu darba dienu laikā izskata pieprasījumu un paziņo par piekļuves tiesību piešķiršanu reģistra lietotājam, nosūtot elektronisko pastu un piekļuves informāciju uz iepriekš Valsts ieņēmumu dienestam reģistra lietotāja paziņotu elektroniskā pasta adresi, un norādot sākotnējo vai mainīto piekļuves informāciju un nodrošina reģistra lietotājam pieeju VID risinājuma ziņu saņemšanai no reģistra, testa videi.
3. Reģistra lietotājs izmanto VID risinājumu, pēc tam, kad reģistra lietotājs un Valsts ieņēmumu dienests elektroniski saskaņo testēšanas aktu, iesniedz Valsts ieņēmumu dienestam piekļuves tiesību pieprasījumu ziņu saņemšanai no reģistra, izmantojot VID risinājumu, produkcijas videi, nosūtot saskaņā ar šo noteikumu 30.punktā noteikto elektronisko pastu Valsts ieņēmumu dienestam:
   1. reģistra lietotāja nosaukumu un reģistrācijas numuru;
   2. reģistra lietotāja informācijas sistēmas tīkla pieslēguma adresi;
   3. atbildīgās personas vārdu, uzvārdu, personas kodu.
4. Reģistra lietotājs piecas darba dienas pirms piekļuves informācijas derīguma termiņa beigām atkārtoti iesniedz Valsts ieņēmumu dienestam piekļuves tiesību pieprasījumu.
5. Valsts ieņēmumu dienests piecu darba dienu laikā izskata pieprasījumu un paziņo kontu reģistra lietotājam par piekļuves tiesību piešķiršanu, nosūtot elektronisko pastu uz reģistra lietotāja Valsts ieņēmumu dienestam iepriekš paziņotu elektroniskā pasta adresi, un norādot sākotnējo vai mainīto piekļuves informāciju un nodrošina reģistra lietotājam pieeju VID risinājuma ziņu saņemšanai no reģistra produkcijas videi.
6. Reģistra lietotājs nekavējoties, bet ne vēlāk kā trīs darba dienas pirms izmaiņu spēkā stāšanās informē Valsts ieņēmumu dienestu par izmaiņām atbilstoši šo noteikumu 31.punktam sniegtajā informācijā.
7. Reģistra lietotājs, kas pieprasa un saņem ziņas no reģistra tiešsaistes režīmā, izmantojot Valsts ieņēmumu dienesta elektroniskās deklarēšanas sistēmu, pilnvaro tiesību pārvaldnieku, kas nosaka reģistra lietotāja atbildīgās personas, kas ir Valsts ieņēmumu dienesta elektroniskās deklarēšanas sistēmas lietotājs, tiesības pieprasīt un saņemt ziņas no reģistra reģistra lietotāja vārdā, izmantojot Valsts ieņēmumu dienesta elektroniskās deklarēšanas sistēmu.
8. Reģistra lietotājs, kas pieprasa un saņem ziņas no reģistra tiešsaistes režīmā, izmantojot Valsts ieņēmumu dienesta elektroniskās deklarēšanas sistēmu, informē Valsts ieņēmumu dienestu par atbildīgo personu, kas ir Valsts ieņēmumu dienesta elektroniskās deklarēšanas sistēmas lietotājs, kurai ir tiesības pieprasīt un saņemt ziņas no reģistra reģistra lietotāja vārdā, un kurai reģistra lietotāja pilnvarotais tiesību pārvaldnieks noteicis tiesības pieprasīt un saņemt ziņas no reģistra, izmantojot Valsts ieņēmumu dienesta elektroniskās deklarēšanas sistēmu, nosūtot elektronisko pastu Valsts ieņēmumu dienestam uz Valsts ieņēmumu dienesta reģistra lietotājam iepriekš paziņotu elektroniskā pasta adresi, un norādot:
   1. kontu reģistra lietotāja nosaukumu un reģistrācijas numuru;
   2. atbildīgās personas vārdu, uzvārdu, personas kodu.
9. Reģistra lietotājs nekavējoties, bet ne vēlāk kā trīs darba dienas pirms izmaiņu spēkā stāšanās informē Valsts ieņēmumu dienestu par izmaiņām atbilstoši šo noteikumu 36.punktam sniegtajā informācijā.
10. Reģistra lietotāji, nosūtot ziņu pieprasījumu reģistram, norāda reģistrā iekļauto ziņu pieprasījuma mērķi.
11. Noziedzīgi iegūtu līdzekļu legalizācijas novēršanas dienests, Operatīvās darbības subjekti, izmeklēšanas iestādes, prokuratūra, tiesas, zvērināti tiesu izpildītāji, zvērināti notāri un bāriņtiesas papildus kontu reģistra pieprasījuma mērķim norāda arī lietas numuru, kuras ietvaros nosūtīts informācijas pieprasījums reģistram.
12. Valsts ieņēmumu dienests piecus gadus pēc ziņu pieprasījuma reģistram glabā šo noteikumu 38. un 39.punktā minēto reģistra pieprasījuma elektronisko uzskaites informāciju reģistra sistēmas ierakstu auditācijas vajadzībām.
13. Valsts ieņēmumu dienests nodrošina, ka ziņas no reģistra var pieprasīt un saņemt tikai ziņu saņemšanai autorizētie reģistra lietotāji Kontu reģistra likuma 6.panta pirmajā daļā noteiktajiem mērķiem un šo noteikumu 19.punktā minētajā apjomā.
14. Valsts ieņēmumu dienests nodrošina, ka ziņas no reģistra var pieprasīt un saņemt tikai Valsts ieņēmumu dienesta elektroniskās deklarēšanas sistēmā autorizētās reģistra lietotāja atbildīgās personas, kurām reģistra lietotāja pilnvarotais tiesību pārvaldnieks noteicis tiesības pieprasīt un saņemt ziņas no reģistra reģistra lietotāja vārdā, izmantojot Valsts ieņēmumu dienesta elektroniskās deklarēšanas sistēmu, un par kurām reģistra lietotājs ir paziņojis Valsts ieņēmumu dienestam.
15. Reģistra lietotāja atbildīgā persona, kas pieprasa un saņem ziņas no reģistra tiešsaistes režīmā, izmantojot Valsts ieņēmumu dienesta elektroniskās deklarēšanas sistēmu, pirms pieprasījuma veikšanas autorizējas Valsts ieņēmumu dienesta elektroniskās deklarēšanas sistēmā, izmantojot Valsts ieņēmumu dienesta piešķirto Valsts ieņēmumu dienesta elektroniskās deklarēšanas sistēmas lietotāja vārdu un paroli vai www.latvija.lv autentificēšanas iespējas.
16. Valsts ieņēmumu dienests atsakās sniegt ziņas no reģistra reģistra lietotājam, kas nav autorizēts VID risinājumā ziņu saņemšanai.
17. Valsts ieņēmumu dienests atsakās sniegt ziņas no reģistra reģistra lietotāja atbildīgajām personām, kuras nav autorizētas Valsts ieņēmumu dienesta elektroniskās deklarēšanas sistēmā, vai kurām reģistra lietotāja pilnvarotais tiesību pārvaldnieks nav noteicis tiesības pieprasīt un saņemt ziņas no reģistra reģistra lietotāja vārdā, izmantojot Valsts ieņēmumu dienesta elektroniskās deklarēšanas sistēmu, vai par kurām reģistra lietotājs nav paziņojis Valsts ieņēmumu dienestam.
18. Valsts ieņēmumu dienests atsakās sniegt ziņas no reģistra reģistra lietotājam, kas pieprasa un saņem ziņas no reģistra ar VID risinājuma starpniecību, kas pieprasa ziņas no reģistra mērķiem, kas nav noteikti Kontu reģistra likumā vai apjomā, kas pārsniedz šo noteikumu 19.punktā minēto.
19. Valsts ieņēmumu dienests atsakās sniegt ziņas no reģistra reģistra lietotāja atbildīgajām personām, kas pieprasa un saņem ziņas no reģistra tiešsaistes režīmā, izmantojot Valsts ieņēmumu dienesta elektroniskās deklarēšanas sistēmu, mērķiem, kas nav noteikti Kontu reģistra likumā vai apjomā, kas pārsniedz šo noteikumu 19.punktā minēto.
20. Reģistra lietotājs, kas pieprasa un saņem ziņas no reģistra ar VID risinājuma starpniecību, nodrošina, ka ziņas no reģistra pieprasa un saņem tikai reģistra lietotāja informācijas sistēmā autorizētās atbildīgās personas - lietotāji, kuriem reģistra lietotājs ir piešķīris tiesības pieprasīt un saņemt ziņas no reģistra, izmantojot reģistra lietotāja informācijas sistēmu.
21. Reģistra lietotājs, kas pieprasa un saņem ziņas no reģistra ar VID risinājuma starpniecību, nodrošina, ka reģistra lietotāja informācijas sistēmā autorizētās atbildīgās personas - lietotāji, kuriem reģistra lietotājs ir piešķīris tiesības pieprasīt un saņemt ziņas no reģistra, izmantojot reģistra lietotāja informācijas sistēmu, ziņas no reģistra pieprasa tā, lai Valsts ieņēmumu dienestam būtu iespējams identificēt reģistra sistēmas lietotājus.
22. Reģistra lietotājs nodrošina visa veida piekļuves informācijas, tajā skaitā, Valsts ieņēmumu dienesta piešķirtā Valsts ieņēmumu dienesta elektroniskās deklarēšanas sistēmas lietotāja vārda un paroles, aizsardzību pret izpaušanu. Reģistra lietotājs nekavējoties informē Valsts ieņēmumu dienestu par esošo vai iespējamo nesankcionētu piekļuvi reģistra lietotāja informācijas sistēmai ziņu no reģistra pieprasīšanai un saņemšanai vai piekļuves informācijas esošo vai iespējamo pazaudēšanas vai izpaušanas gadījumu uz Valsts ieņēmumu dienesta reģistra lietotājam iepriekš paziņotu elektroniskā pasta adresi.
23. Reģistra lietotājs neveic darbības, kas ir vērstas uz reģistra un citu Valsts ieņēmumu dienesta informācijas sistēmu, tajā skaitā, tīmekļa pakalpju, drošības apiešanu, nepamatotu pārslodzi vai bojāšanu.
24. Reģistra lietotājs nekavējoties informē Valsts ieņēmumu dienestu par konstatētiem drošības incidentiem, kas radušies reģistra lietotāja pusē un apdraud reģistra un reģistra ziņu konfidencialitāti, integritāti vai pieejamību.
25. Valsts ieņēmumu dienests nodrošina reģistra ziņu pieejamību nepārtrauktā režīmā, izņemot plānotus un neplānotus VID risinājuma vai Valsts ieņēmumu dienesta elektroniskās deklarēšanas sistēmas darbības pārtraukumus, un ar nosacījumu, ka ir ievēroti šī risinājuma vai Valsts ieņēmumu dienesta elektroniskās deklarēšanas sistēmas izmantošanas nosacījumi (nav pārkāptas drošības prasības, nav veiktas ļaunprātīgas darbības pieejamības un veiktspējas samazināšanai vai citi līdzīgi sistēmas drošības incidenti). Par plānotiem pārtraukumiem Valsts ieņēmumu dienests paziņo reģistra lietotājiem ne vēlāk kā divas darba dienas iepriekš uz reģistra lietotāja Valsts ieņēmumu dienestam iepriekš paziņotu elektroniskā pasta adresi.

1. Valsts ieņēmumu dienests pārtrauc ziņu izsniegšanu no reģistra, ja reģistra lietotājs pārkāpis VID risinājuma vai Valsts ieņēmumu dienesta elektroniskās deklarēšanas sistēmas izmantošanas nosacījumus (pārkāptas drošības prasības, veiktas ļaunprātīgas darbības pieejamības un veiktspējas samazināšanai, piekļuves informācija nonākusi trešo personu rīcībā vai konstatēti citi sistēmas drošības incidenti).
2. Valsts ieņēmumu dienests nodrošina auditācijas pierakstu par ziņu pieprasīšanu un saņemšanu no reģistra glabāšanu.
3. Reģistra lietotājs, pamatojoties uz Valsts ieņēmumu dienesta rakstisku pieprasījumu, 10 darba dienu laikā sniedz rakstisku atbildi fiziskajai personai par no reģistra saņemto ziņu apstrādi un to apstrādes pamatojumu, izņemot normatīvajos aktos paredzētos gadījumus, kad ziņas par fiziskas personas datu apstrādi fiziskajai personai ir aizliegts izpaust.
4. Valsts ieņēmumu dienests automātiski saņem ziņas par kontiem, kuru turētāji ir juridiskas personas šo noteikumu 19.punktā minētajā apjomā.
5. Valsts ieņēmumu dienests automātiski aktualizē Valsts ieņēmumu dienesta citās informācijas sistēmās esošo kontu, kuru turētāji ir fiziskas personas, statusu.
6. Reģistra lietotāji no reģistra saņemtās ziņas elektroniskā formātā glabā ne ilgāk kā piecus gadus pēc reģistrā iekļautā konta slēgšanas, izņemot gadījumus, kas noteikti ar noziedzīgi iegūtu līdzekļu legalizācijas un terorisma finansēšanu saistītajos normatīvajos aktos.

**IV. Noslēguma jautājums.**

1. Noteikumi stājas spēkā 2017.gada 1.jūlijā.

Finanšu ministre D.Reizniece-Ozola